text: Alvorligt færdselsuheld: Mand fløjet til Odense 
  25 september 2017 kl. 06.44
  Et alvorligt færdselsuheld på Ribevej nord for Skærbæk spærrer mandag formiddag Rute 11. En person sidder fastklemt i en bil.
  Mandag morgen skete et alvorligt uheld på Ribevej, der spærrede vejene mellem frakørslen mod Astrup og Skærbæk i begge retninger. Et spor blev åbnet ved 11-tiden, men oprydningsarbejdet varede til ud på eftermiddagen.
  Ulykken skete da en mindre personbil kørte sammen med en lastbil, fortæller Bjørn Pedersen til TV SYD.
  Ifølge vagtchef ved Syd- og Sønderjyllands Politi, Bjørn Pedersen er en 45-årig mand blevet fløjet til Odense.
  Han er alvorlig kvæstet, men i stabil tilstand, oplyser politiet.
  KLIK og se mere tv på localeyes.dk
  
  